Syin ad nuɣal ɣer teẓri i ɣef nebna tazrewt-agi. Mbeɛd taɣuri talqayant i wungal-agi, tban-aɣd amek d-tella teḥkayt deg tilawt, am akken i aɣ-d-banen yisental i ɣef i d-yewwi umaru degs, abeɛda asentel n tmagit imi d win i mazal ar ass n wass-a ur d-iban yixef-is, dɣa taḥkayt-agi tettuɣal almi d ineḍruyen-nni n tefsut taberkant deg 2001, anda adabu yesɛedda lbaṭel d aberkan ɣef yiqbayliyen. Amaru yewwi-d ɣef yiwen wass deg tefsut-nni taberkant, anda iwudam-is, neɣ assaḍen-is, ad ilin d Ɣilas,Briruc, Fawzi, Utudert, Sliman, Redwan, Neǧma